b'\n_START_ARTICLE_\nPasaulis (salynas)\n_START_PARAGRAPH_\nPasaulis salynas - Dubajaus pa\xc5\xa1on\xc4\x97je esantis dirbtini\xc5\xb3 sal\xc5\xb3 archipelagas, pavadintas skambiu pavadinimu - The World._NEWLINE_Dirbtiniai salynai \xe2\x88\x92 Dubajaus turizmo pl\xc4\x97tojimo programos dalis, skirta naftos i\xc5\xa1tekli\xc5\xb3 i\xc5\xa1sekimo ekonominei atsvarai sukurti. Ateities Dubajaus tikslas \xe2\x88\x92 tapti vienu did\xc5\xbeiausi\xc5\xb3 pasaulyje turizmo plotu, daran\xc4\x8diu \xc5\xbeymi\xc4\x85 \xc4\xaftak\xc4\x85 \xc5\xa1alies ekonomikai.\n_START_SECTION_\nProjektas\n_START_PARAGRAPH_\nProjektas \xc4\xafkv\xc4\x97ptas visai \xc5\xa1alia jau egzistuojan\xc4\x8di\xc5\xb3 Palm\xc4\x97s sal\xc5\xb3 pavyzd\xc5\xbeio. Pasaulio salynas yra sudarytas i\xc5\xa1 300 nedideli\xc5\xb3 saly\xc4\x8di\xc5\xb3 \xe2\x80\x93 pasaulio \xc5\xa1ali\xc5\xb3, savo ruo\xc5\xbetu suskirstyt\xc5\xb3 \xc4\xaf priva\xc4\x8di\xc5\xb3 nam\xc5\xb3, vil\xc5\xb3, vie\xc5\xa1bu\xc4\x8di\xc5\xb3 kategorijas. Sal\xc5\xb3 plotas svyruoja nuo 23 000 iki 83 000 m\xc2\xb2 su 50 - 100 m j\xc5\xabros ruo\xc5\xbeais tarpuose. Bendras plotas 931 hektaras, \xc5\xa1is projektas praple\xc4\x8dia Dubajaus kranto linij\xc4\x85 232 kilometrais. Saloms buvo sunaudota 320 milijon\xc5\xb3 kubini\xc5\xb3 metr\xc5\xb3 sm\xc4\x97lio. \xc5\xa0i\xc5\xb3 sal\xc5\xb3 kainos - nuo 6.85mln ir vidutini\xc5\xa1kai siekia 25mln USD. Bendra projekto kaina vir\xc5\xa1ija 1.8mlrd USD. Projektas buvo baigtas 2008 met\xc5\xb3 prad\xc5\xbeioje. Kruop\xc5\xa1\xc4\x8diai atrinkti investuotojai, \xc4\xafsigij\xc4\x99 salas, patys sprend\xc5\xbeia, kokia bus salos paskirtis ir kas bus joje pastatyta. Salos prieinamos j\xc5\xabriniu arba oro transportu, sudaryti special\xc5\xabs vandens keliai, pastatytos specialios prieplaukos.'